CELEX: 32005D0581
Language: lt
Date: 1122249600000
Title: 2005/581/EB: 2005 m. liepos 25 d. Komisijos sprendimas, dėl leidimo pateikti į rinką izomaltuliozę kaip naują maisto produktą arba naują maisto ingredientą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2005) 2776)

29.7.2005   
            
            
               LT
            
            
               Europos Sąjungos oficialusis leidinys
            
            
               L 199/90
            
         
      KOMISIJOS SPRENDIMAS
   
   2005 m. liepos 25 d.
   dėl leidimo pateikti į rinką izomaltuliozę kaip naują maisto produktą arba naują maisto ingredientą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2005) 2776)
   (autentiškas tik tekstas vokiečių kalba)
   (2005/581/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2004 m. kovo 4 d. įmonė Südzucker AG pateikė kompetentingoms Vokietijos institucijoms prašymą pateikti į rinką izomaltuliozę kaip naują maisto produktą arba naują maisto ingredientą.
            
         
               (2)
            
            
               2004 m. spalio 1 d. kompetentinga Vokietijos maisto produktų įvertinimo įstaiga pateikė pradinę įvertinimo ataskaitą. Šioje ataskaitoje prieita išvados, kad siūlomi izomaltuliozės naudojimo būdai žmonių sveikatai nekenkia.
            
         
               (3)
            
            
               2004 m. lapkričio 30 d. Komisija persiuntė pradinę įvertinimo ataskaitą visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje numatytą 60 dienų laikotarpį, remiantis ta nuostata, dėl šių produktų pateikimo į rinką buvo pareikšti pagrįsti prieštaravimai. 2005 m. vasario 14 d. nuolatinio komiteto susirinkimo metu šie prieštaravimai/komentarai buvo aptarti su valstybėmis narėmis dėl Cargill pateikto pirmojo prašymo pateikti izomaltuliozę į Bendrijos rinką.
            
         
               (5)
            
            
               Ženklinant ir reklamuojant maisto produktų, sudėtyje turinčių izomaltuliozės, maistingumą, taikomos 1990 m. rugsėjo 24 d. Tarybos direktyvoje 90/496/EB dėl maisto produktų maistingumo ženklinimo (2) nurodytos taisyklės.
            
         
               (6)
            
            
               Remiantis pradine įvertinimo ataskaita nustatyta, kad izomaltuliozė atitinka Reglamento (EB) Nr. 258/97 3 straipsnio 1 dalyje nurodytus kriterijus.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Kaip nurodyta priede, izomaltuliozė gali būti pateikta į Bendrijos rinką kaip naujas maisto produktas arba naujas maisto produktams naudojamas maisto ingredientas.
   2 straipsnis
   Pavadinimas „izomaltuliozė“ nurodomas ženklinant patį maisto produktą arba maisto produktą sudarančių ingredientų sąraše.
   Prie izomaltuliozės pavadinimo pažymima žvaigždutė (*), nurodanti į gerai matomą išnašą su žodžiais „izomaltuliozė yra sudaryta iš gliukozės ir fruktozės“. Šių žodžių šrifto dydis yra ne mažesnis negu paties ingredientų sąrašo.
   3 straipsnis
   Sprendimas skirtas Südzucker AG, adresas: Mannheim/Ochsenfurt, Maximilianstraβe 10, D-68165 Mannheim.
   
      Priimta Briuselyje, 2005 m. liepos 25 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 276, 1990 10 6, p. 40. Direktyva su paskutiniais pakeitimais, padarytais Komisijos direktyva 2003/120/EB (OL L 333, 2003 12 20, p. 51).
   
      PRIEDAS
      IZOMALTULIOZĖS SPECIFIKACIJOS
      Apibrėžimas
      Redukuojantis disacharidas, susidedantis iš vienos dalies gliukozės ir vienos dalies fruktozės, sujungtų α-(1,6)-gliukozidine jungtimi. Jis fermentinio proceso metu išgaunamas iš sacharozės. Prekyboje naudojamas kaip monohidratas.
      Cheminis pavadinimas
      6-O-α-D-gliukopiranozė-D-fruktofuranozė, monohidratas
      C.A.S. numeris
      13718-94-0
      Cheminė formulė
      C12H22O11 · H2O
      Struktūrinė formulė
      
         
      Formulės svoris
      360.3 (monohidratas)
      Analizės rezultatai
      Mažiausia 98 % sausosios medžiagos
      Aprašymas
      Beveik bekvapiai, balti arba beveik balti saldaus skonio kristalai
      Džiovinimo metu prarandama dalis
      Ne daugiau kaip 6,5 % (60 °C, 5 h)
      Švinas
      Ne daugiau kaip 0,1 mg/kg
      Nustatoma naudojant atomų absorbcijos metodą, tinkantį nurodytam lygiui. Bandinio dydis ir paruošimo būdas gali būti parenkamas, remiantis FNP 5 (1), „Instrumental methods“ („Naudojami metodai“) pateikto metodo principais.
      
         (1)  Food and Nutrition Paper 5 Rev. 2 – Guide to specifications for general notices, general analytical techniques, identification tests, test solutions and other reference materials (JECFA), 1991, p. 322, Anglų kalba – ISBN 92-5-102991-1.